**Informatīvais ziņojums**

**Par 2016.gadam nepieciešamo**

**valsts budžeta līdzekļu apmēru mērķdotācijām**

**pašvaldībām un privātajām izglītības iestādēm**

**pedagogu darba samaksas nodrošināšanai**

**Izglītības un zinātnes ministrija**

**2015**

**Saturs**

[Ievads 3](#_Toc434309106)

[1. Izglītojamo skaits uz 2015.gada 1.septembri un tā izmaiņas salīdzinājumā ar 2014.gada 1.septembri 4](#_Toc434309107)

[1.1. Vispārējā izglītība 4](#_Toc434309108)

[1.2. Profesionālā izglītība pašvaldību izglītības iestādēs 5](#_Toc434309109)

[1.3. Kopējais izglītojamo skaits vispārējā izglītībā un pašvaldību izglītības iestādēs profesionālajā izglītībā 6](#_Toc434309110)

[1.4. Izglītojamo skaits mērķdotācijas pašvaldību izglītības iestādēm un dotācijas privātajām izglītības iestādēm aprēķinam 7](#_Toc434309111)

[2. Izglītojamo skaita prognožu analīze un izglītojamo skaita prognoze vidējam termiņam 8](#_Toc434309112)

[3. Finanšu līdzekļu apmērs pašvaldību, privāto izglītības iestāžu un augstskolu vidējās izglītības iestāžu pedagogu darba samaksai un valsts sociālās apdrošināšanas obligātajām iemaksām, un speciālo izglītības iestāžu uzturēšanas izdevumiem 11](#_Toc434309113)

[3.1. Finansējums mērķdotācijām pašvaldībām – pašvaldību izglītības iestādēm 12](#_Toc434309114)

[3.2. Finansējums pašvaldībām – pašvaldību izglītības iestāžu pedagogu piemaksām par iegūtajām kvalitātes pakāpēm 15](#_Toc434309115)

[3.3. Finansējums pašvaldībām – pašvaldību speciālo pirmsskolas iestāžu, internātskolu, speciālo internātskolu, attīstības un rehabilitācijas centru uzturēšanas izdevumiem 15](#_Toc434309116)

[3.4. Finansējums privātajām izglītības iestādēm 18](#_Toc434309117)

[3.5. Finansējums valsts augstskolu vidējās izglītības iestāžu pedagogu darba samaksai un valsts sociālās apdrošināšanas obligātajām iemaksām 20](#_Toc434309118)

[3.6. Finansējuma pedagogu darba samaksai un valsts sociālās apdrošināšanas obligātajām iemaksām vidējā termiņa prognoze 20](#_Toc434309119)

[Secinājumi 22](#_Toc434309120)

# **Ievads**

 Informatīvā ziņojuma “Par 2016.gadam nepieciešamo valsts budžeta līdzekļu apmēru mērķdotācijām pašvaldībām un privātajām izglītības iestādēm pedagogu darba samaksas nodrošināšanai” (turpmāk – informatīvais ziņojums) mērķis ir sniegt informāciju par kopējo bērnu (pirmsskolas izglītības programmās), skolēnu (vispārējās izglītības programmās) un audzēkņu (profesionālajās izglītības programmās) (turpmāk – izglītojamie) skaitu 2015./2016.mācību gada 1.septembrī un tā izmaiņas salīdzinājumā ar iepriekšējā 2014./2015.mācību gada izglītojamo skaitu. Informatīvais ziņojums informē par nepieciešamo valsts finansējumu pedagogu darba samaksai un valsts sociālās apdrošināšanas obligātajām iemaksām (turpmāk – mērķdotācija (pašvaldību izglītības iestādēm), dotācija (privātajām izglītības iestādēm)) 2016.gadam un papildu finansējumu saistībā ar izglītojamo skaita un tā sadalījuma strukturālām izmaiņām. Informatīvajā ziņojumā salīdzināts izglītojamo skaits ar Izglītības un zinātnes ministrijas (turpmāk - ministrija) un pašvaldību prognozēm, sniegta izglītojamo skaita un nepieciešamā valsts finansējuma vidēja termiņa prognoze.

 Informatīvais ziņojums sagatavots, lai izpildītu Ministru kabineta 2015.gada 11.augusta sēdes doto uzdevumu (sēdes protokols Nr.38, 40.§ 2.punkts) un Ministru kabineta 2015.gada 27.augusta ārkārtas sēdes doto uzdevumu (sēdes protokols Nr.42, 3.§, 22.punkts).

 Atbilstoši Ministru kabineta 2013.gada 3.decembra sēdes dotajam uzdevumam (sēdes protokols Nr.64, 48.§, 4.punkts), ministrija veikusi regulārus Valsts izglītības informācijas sistēmas (turpmāk – VIIS) funkcionalitātes uzlabojumus un tajā esošo datu kvalitātes kontroli, lai VIIS ievadītie dati, t.sk., izglītojamo skaits, tiktu noteikts precīzi. Ministrija sistēmiski organizē preventīvās aktivitātes - regulāri veic konsultatīvo un atbalsta darbu, sadarbojas ar izglītības iestādēm un pašvaldību izglītības speciālistiem par datu ievadi VIIS. Minēto darbību rezultātā ir būtiski uzlabojusies lietotāju saskarsme ar VIIS un ievadīto datu kvalitāte. Ministrija analizē izglītojamo skaita izmaiņu dinamiku, pilnveido metodoloģiju izglītojamo skaita prognozēšanai, izstrādā pārskatu atskaites un veic citus pasākumus, lai uzlabotu VIIS datu kvalitāti, nodrošinātu izglītojamo reģistrācijas atbilstību normatīvajiem aktiem un prognozējamu finansēšanas procesu.

 Divas reizes gadā - 27.maijā un 1.septembrī, ministrija veic izglītojamo skaita noteikšanu atbilstoši normatīvajiem regulējumiem par kārtību, kādā valsts aprēķina un sadala finanšu līdzekļus pašvaldību un privāto izglītības iestāžu pedagogu darba samaksai. Normatīvie regulējumi nosaka, ka izglītības iestādes VIIS ievada un pašvaldību izglītības iestādēm pašvaldības apstiprina informāciju par izglītojamo skaitu attiecīgā gada 27.maijā un 1.septembrī. Līdztekus izglītojamo skaita noteikšanai ministrija trīs reizes gadā (septembrī, janvārī un maijā) veic izglītības iestāžu (t.sk. privāto izglītības iestāžu) VIIS ievadīto datu kontroli un datu statistisko analīzi. Pedagogu darba samaksas jaunā modeļa projekta izstrādes gaitā ministrija aprobējusi izglītojamo skaita prognozes metodoloģiju, kas ar lielāku precizitāti ļauj savlaicīgi prognozēt izglītojamo skaitu vidēja termiņa budžeta vajadzībām.

 Ministrijas preventīvo darbību rezultātā šogad ir būtiski uzlabojies izglītojamo skaita uz 2015.gada 1.septembri atskaišu sagatavošanas un apstiprināšanas process. Pirmo reizi pēdējo trīs gadu laikā atskaites visām pašvaldību izglītības iestādēm un gandrīz visām privātajām izglītības iestādēm tika sagatavotas un apstiprinātas, ievērojot ārējo normatīvo aktu prasības un datu kvalitātes pārbaudes kontroli. Ministrija novēro VIIS ievadīto datu kvalitātes uzlabojumus, piemēram, samazinās reģistrēto izglītojamo skaits ar “dubulto piederību”.

 Izglītojamo skaits, kurš tiek izmantots par pamatu valsts budžeta mērķdotācijas apstiprināšanai, ministrijas līmenī tiek pārbaudīts un saskaņots starp divu veida atskaitēm – Statistikas atskaitēm un Finanšu atskaitēm, lai tiktu identificētas iespējamās kļūdas VIIS ģenerētajās izglītojamo skaita atskaitēs.

 Atbilstoši esošajām un nākotnes vajadzībām VIIS efektivitāte un funkcionalitāte tiek regulāri uzlabota, identificētas tehniskas nepilnības un papildināta ar papildu izgūstamajām atskaitēm, lai ministrijas, pašvaldību un izglītības iestādes līmenī būtu iespēja apkopot un analizēt nepieciešamo informāciju. VIIS funkcionalitātes attīstībai, tā papildinājumu izstrādei un ieviešanai ministrija īsteno projektu „Valsts izglītības informācijas sistēmas attīstība” (Vienošanās Nr. 3DP/3.2.2.1.1./14/IPIA/CFLA/001/001). Projektā paredzēts paplašināt VIIS kā centrālās izglītības resora informācijas sistēmas funkcionalitāti, attīstot VIIS datu apmaiņu ar citu iestāžu informācijas sistēmām, kā arī uzlabot VIIS uzkrāto datu izguves iespējas, tādējādi sekmējot normatīvajos aktos un politikas plānošanas dokumentos fiksēto rīcības virzienu un mērķu izpildi.

# **Izglītojamo skaits uz 2015.gada 1.septembri un tā izmaiņas salīdzinājumā ar 2014.gada 1.septembri**

 Saskaņā ar normatīvajos aktos par kārtību, kādā valsts aprēķina un sadala finanšu līdzekļus pašvaldību un privāto izglītības iestāžu pedagogu darba samaksai, noteikto:

* novadu un republikas pilsētu pašvaldības nodrošina, ka VIIS līdz attiecīgā gada 5.septembrim tiek ievadīta un apstiprināta informācija par izglītojamo skaitu attiecīgā gada 1.septembrī pašvaldību vispārējās un profesionālajās izglītības iestādēs un dienesta viesnīcās dzīvojošo izglītojamo skaitu;
* privātās izglītības iestādes VIIS līdz attiecīgā gada 5. septembrim ievada un apstiprina informāciju par izglītojamo skaitu vispārējās izglītības programmās attiecīgā gada 1. septembrī. Ministrija nosaka dotācijas apmēru privātajām izglītības iestādēm, kas īsteno pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai un akreditētas pamatizglītības un vispārējās vidējās izglītības programmas.

Izmantojot ievadītos un apstiprinātos datus, ministrija veido VIIS atskaites statistikas vajadzībām un nepieciešamā valsts finansējuma aprēķināšanai.

## **Vispārējā izglītība**

 Ministrija ir veikusi statistisko datu analīzi par kopējo izglītojamo skaitu vispārējās izglītības programmās 2015.gada 1.septembrī (sk. 1.tabulu).

 Saskaņā ar VIIS datiem uz 2015.gada 1.septembri vispārējā izglītībā ir šāds izglītojamo skaits:

- 1.-12.klasēs – 213 366 izglītojamie;

- bērnu skaits vecumā 5 gadi un vairāk – 39 365 izglītojamie;

- bērnu skaits līdz 5 gadu vecumam, kuri apgūst pirmsskolas izglītības programmas pašvaldību speciālajās pirmsskolas izglītības iestādēs, internātskolās, speciālajās internātskolās, rehabilitācijas centros – 1 461 izglītojamie.

 Izglītojamie 1.-12.klasēs (vispārējās izglītības programmās) 97% mācās pašvaldību izglītības iestādēs, 2,7% – privātajās un valsts augstskolu dibinātajās izglītības iestādēs un 0,3% - ministriju dibinātajās izglītības iestādēs, savukārt bērni vecumā no 5 gadiem un vairāk – 94,2% pašvaldību izglītības iestādēs un 5,8% - privātajās izglītības iestādēs.

 Salīdzinot izglītojamo skaitu 2015.gada 1.septembrī ar izglītojamo skaitu 2014.gada 1.septembrī, vērojama nozīmīga izglītojamo skaita sadalījuma struktūras maiņa:

- 1.-12.klasēs izglītojamo skaits ir palielinājies par 3 649 jeb 1,7%;

- bērnu skaits vecumā no 5 gadi un vairāk ir samazinājies par 3 162 bērniem jeb 7,4%.

*1.tabula*

Izglītojamo skaita vispārējās izglītības programmās salīdzinājums 2014.gada 1.septembrī un 2015.gada 1.septembrī

| Izglītības iestādes pakļautība | Bērnu skaits vecumā 5 gadi un vairāk | Izglītojamo skaits 1.-12.klasēs |
| --- | --- | --- |
| 01.09.2014. | 01.09.2015. | *Izmaiņas* | 01.09.2014. | 01.09.2015. | *Izmaiņas* |
| Pašvaldība | 40 275 | 37 101 | *-3 174* | 204 143 | 206 949 | *+2 806* |
| Juridiska vai fiziska persona | 2 252 | 2 264 | *+12* | 4 809 | 5 683 | *+874* |
| Izglītības un zinātnes ministrija |  |  |  | 251 | 230 | *-21* |
| Kultūras ministrija |  |  |  | 479 | 489 | *+10* |
| Tieslietu ministrija |  |  |  | 35 | 15 | *-20* |
| Labklājības ministrija |  |  |  |  |  |  |
| **Kopā** | **42 527** | **39 365** | ***-3 162*** | **209 717** | **213 366** | ***+ 3 649*** |

|  |  |
| --- | --- |
| Izglītības iestādes pakļautība | Bērnu skaits līdz 5 gadu vecumam, kuri apgūst pirmsskolas izglītības programmas pašvaldību speciālajās pirmsskolas izglītības iestādēs, internātskolās, speciālajās internātskolās, rehabilitācijas centros |
| 01.09.2014. | 01.09.2015. | *Izmaiņas* |
| Pašvaldība | 1 306 | 1 461 | *+155* |

*Avots: VIIS dati.*

## **Profesionālā izglītība pašvaldību izglītības iestādēs**

Ministrija ir apkopojusi VIIS datus par izglītojamo skaitu profesionālajās izglītības programmās pašvaldību izglītības iestādēs uz 2015.gada 1.septembri (sk. 2.tabula).

 Kopējais izglītojamo skaits šajās programmās ir 2 603 izglītojamie, no tiem:

* valsts budžeta finansējumā – 2 317 izglītojamie;
* Eiropas struktūrfondu finansējumā – 185 izglītojamie;
* maksas finansējumā – 101 izglītojamais.

Salīdzinājumā ar izglītojamo skaitu iepriekšējā mācību gada 2014.gada 1.septembrī valsts budžeta finansētajās profesionālajās izglītības programmās pašvaldību izglītības iestādēs izglītojamo skaits ir samazinājies par 78 izglītojamajiem jeb 3,3%.

*2.tabula*

Izglītojamo skaita profesionālajās izglītības programmās pašvaldību izglītības iestādēs salīdzinājums 2014.gada 1.septembrī un 2015.gada 1.septembrī (pēc finansējuma avota)

| Finansējuma avots | Izglītojamo skaits profesionālajās izglītības programmās pašvaldību izglītības iestādēs |
| --- | --- |
|  | 01.09.2014. | 01.09.2015. | Izmaiņas |
| Valsts budžeta finansējums | 2 395 | 2 317 | -78 |
| *t.sk., ministrijas finansējums* | *2 198* | *2 114* | *-84* |
| *t.sk., Kultūras ministrijas finansējums* | *197* | *203* | *+6* |
| Eiropas struktūrfondu finansējums | 206 | 185 | -21 |
| Maksas finansējums | 0 | 101 | 101 |
| **Kopā** | **2 601** | **2 603** | **+2** |

 *Avots: VIIS dati.*

## **Kopējais izglītojamo skaits vispārējā izglītībā un pašvaldību izglītības iestādēs profesionālajā izglītībā**

*3.tabula*

Kopējais izglītojamo skaits vispārējā izglītībā un pašvaldību izglītības iestādēs profesionālajās izglītības programmās (valsts budžeta finansējums)

|  | 01.09.2014. | 01.09.2015. | Izmaiņas salīdzinājumā ar 01.09.2014. |
| --- | --- | --- | --- |
| **Izglītojamo skaits pašvaldību izglītības iestādēs, t.sk.** | **248 119** | **247 828** | **-291** |
| Bērnu skaits līdz 5 gadu vecumam, kuri apgūst pirmsskolas izglītības programmas pašvaldību speciālajās pirmsskolas izglītības iestādēs, internātskolās, speciālajās internātskolās, rehabilitācijas centros | 1 306 | 1 461 | +155 |
| Bērnu skaits vecumā no 5 gadi un vairāk | 40 275 | 37 101 | -3 174 |
| Izglītojamo skaits vispārējās izglītības programmās (1.-12.klasēs) | 204 143 | 206 949 | +2 806 |
| Izglītojamo skaits profesionālās izglītības programmās (valsts budžeta finansējums) | 2 395 | 2 317 | -78 |
| **Izglītojamo skaits privātajās un valsts augstskolu dibinātajās izglītības iestādēs, t.sk.** | **7 061** | **7 947** | **+886** |
| Bērnu skaits vecumā no 5 gadi un vairāk | 2 252 | 2 264 | +12 |
| Izglītojamo skaits vispārējās izglītības programmās (1.-12.klasēs) | 4 809 | 5 683 | +874 |
| *t.sk., valsts augstskolu dibinātās izglītības iestādēs* | *-* | *54* | *+54* |
| **Izglītojamo skaits vispārējās izglītības programmās (1.-12.klase) ministriju dibinātajās izglītības iestādēs, t.sk.** | **765** | **734** | **-31** |
| *Izglītības un zinātnes ministrijas dibinātās izglītības iestādes* | *251* | *230* | *-21* |
| *Citu ministriju dibinātās izglītības iestādes* | *514* | *504* | *-10* |
| **Kopējais izglītojamo skaits, t.sk.** | **255 945** | **256 509** | **+564** |
| Bērnu skaits līdz 5 gadu vecumam, kuri apgūst pirmsskolas izglītības programmas pašvaldību speciālajās pirmsskolas izglītības iestādēs, internātskolās, speciālajās internātskolās, rehabilitācijas centros | 1 306 | 1 461 | +155 |
| Bērnu skaits vecumā no 5 gadi un vairāk | 42 527 | 39 365 | -3 162 |
| Izglītojamo skaits vispārējās izglītības programmās (1.-12.klasēs) | 209 717 | 213 366 | +3 649 |
| Izglītojamo skaits profesionālās izglītības programmās (valsts budžeta finansējums) | 2 395 | 2 317 | -78 |

*Avots: VIIS dati.*

## **Izglītojamo skaits mērķdotācijas pašvaldību izglītības iestādēm un dotācijas privātajām izglītības iestādēm aprēķinam**

 Ministrija, veicot VIIS datu par izglītojamo skaitu uz 2015.gada 1.septembri kontroli un pārbaudi starp divu veida VIIS atskaitēm – Statistikas atskaitēm un Finanšu atskaitēm, ar mērķi, lai tiktu identificētas iespējamās kļūdas ģenerētajās izglītojamo skaita atskaitēs, konstatēja sekojošas neatbilstības:

* divas privātās pirmsskolas izglītības iestādes – Privātā pirmsskolas izglītības iestāde “Laumiņas rezidence” un Privātā pirmsskolas izglītības iestāde “Jūrmalas Montesori skola” atbilstoši normatīvajos aktos noteiktajam nav ievadījušas un apstiprinājušas izglītojamo skaita atskaites uz 2015.gada 1.septembri. Tādējādi, bērnu skaits vecumā no 5 gadiem un vairāk dotācijas aprēķinam ir par 5 bērniem mazāks nekā kopējais bērnu skaits vecumā no 5 gadiem un vairāk privātajās izglītības iestādēs;
* privātajās un valsts augstskolu dibinātajās izglītības iestādēs neakreditētas pamatizglītības un vispārējās vidējās izglītības programmas apgūst 270 izglītojamie. Tādējādi, izglītojamo skaits, kas ir par pamatu dotācijas aprēķinam ir par 270 izglītojamajiem mazāks, nekā kopējais izglītojamo skaits 1.-12.klasēs. Šo izglītojamo skaitā ir iekļauti arī divu valsts augstskolu dibināto vidējās izglītības iestāžu - Rīgas Tehniskā universitātes “Inženierzinātņu vidusskola” (24 izglītojamie) un Rēzeknes Augstskolas “Austrumlatvijas tehnoloģiju vidusskola” (30 izglītojamie) izglītojamie (kopā 54 izglītojamie);
* izglītojamo skaits profesionālās izglītības programmās Daugavpils Dizaina un mākslas vidusskolā “Saules skola” (137 izglītojamie) un Valmieras Mākslas vidusskolā (66 izglītojamie) (kopā 203 izglītojamie) netiek iekļauts izglītojamo skaitā, kas ir par pamatu ministrijas mērķdotācijas aprēķinam, jo tās tiek finansētas no Kultūras ministrijas budžeta.

 Ievērojot iepriekš minēto, ministrija ir noteikusi kopējo izglītojamo skaitu, kas ir par pamatu mērķdotācijas un dotācijas aprēķinam, kas veikts saskaņā ar normatīvajiem regulējumiem par kārtību, kādā valsts aprēķina un sadala finanšu līdzekļus pašvaldību un privāto izglītības iestāžu pedagogu darba samaksai (sk. 4.tabulu).

*4.tabula*

Kopējais izglītojamo skaits mērķdotāciju pašvaldību izglītības iestādēm un dotāciju privātajām izglītības iestādēm aprēķinam

|  | 01.09.2014. | 01.09.2015. | Izmaiņas salīdzinājumā ar 01.09.2014. |
| --- | --- | --- | --- |
| **Kopā mērķdotāciju aprēķinam pašvaldību izglītības iestādēm, t.sk.** | **247 922** | **247 625** | **-297** |
| Izglītojamo skaits vispārējās izglītības programmās (1.-12.klasēs) | 204 143 | 206 949 | +2 806 |
| Bērnu skaits vecumā no 5 gadi un vairāk | 40 275 | 37 101 | -3 174 |
| Bērnu skaits līdz 5 gadu vecumam, kuri apgūst pirmsskolas izglītības programmas pašvaldību speciālajās pirmsskolas izglītības iestādēs, internātskolās, speciālajās internātskolās, rehabilitācijas centros | 1 306 | 1 461 | +155 |
| Izglītojamo skaits profesionālās izglītības programmās | 2 198 | 2 114 | -84 |
| **Kopā dotāciju aprēķinam privātajām izglītības iestādēm, t.sk.** | **6 996** | **7 672** | **+676** |
| Bērnu skaits vecumā no 5 gadi un vairāk | 2 252 | 2 259 | +7 |
| Izglītojamo skaits vispārējās izglītības programmās (1.-12.klasēs) (akreditētās vispārējās izglītības programmās) | 4 744 | 5 413\* | +669 |
| **Kopējais izglītojamo skaits mērķdotāciju un dotāciju aprēķinam** | **254 918** | **255 297\*** | **+379** |

*Avots: VIIS dati.*

\*) izglītojamo skaitā nav iekļauti divu valsts augstskolu dibināto izglītības iestāžu izglītojamie (54 izglītojamie), taču atbilstoši Izglītības likuma grozījumiem tie ir jāfinansē sākot ar 2016.gada 1.janvāri (sk. 3.5.punktu).

# **Izglītojamo skaita prognožu analīze un izglītojamo skaita prognoze vidējam termiņam**

 Lai prognozētu izglītojamo skaita izmaiņas, analizētu tā dinamiku un nepieciešamos līdzekļus vidēja termiņa budžeta vajadzībām, ministrija savlaicīgi pirms 2015./2016.mācību gada sākuma ir veikusi izglītojamo skaita prognozes aprēķinus turpmākajiem gadiem. Pedagogu darba samaksas jaunā modeļa projekta izstrādes gaitā ministrija ir pilnveidojusi un aprobējusi izglītojamo skaita prognozes metodoloģiju, kas ar lielāku precizitāti ļauj savlaicīgi prognozēt potenciālo izglītojamo skaitu. Pilnveidotā metodika tiek balstīta uz attiecīgā vecuma bērnu skaitu pēc Centrālās statistikas pārvaldes un VIIS datiem.

*5.tabula*

Ministrijas un pašvaldību uz 2015.gada 1.septembri prognozētā un reālā izglītojamo skaita salīdzinājums

|  | **Izglītojamo skaits uz 01.09.2015** | **Ministrija** | **Pašvaldības** |
| --- | --- | --- | --- |
| prognoze | *prognozes precizitāte\** | prognoze | *prognozes precizitāte* |
| **Bērnu skaits vecumā 5 gadi un vairāk**  | **39 365** | **38 973** | **-392** |  |  |
| *t.sk. pašvaldību iestādēs* | *37 101* | *36 829* | *-272* | *35 813* | *-1 288* |
| *privātajās izglītības iestādēs* | *2 264* | *2 144* | *-120* |  |  |
| **Izglītojamo skaits 1.-12.klasē** | **213 366** | **212 846** | **-520** |  |  |
| *t.sk. pašvaldību iestādēs* | *206 949* | *206 886* | *-63* | *209 865* | *+2 916* |
| *privātajās un valsts augstskolu dibinātās izglītības iestādēs* | *5 683* | *5 321* | *-362* |  |  |
| *ministriju dibinātās izglītības iestādēs* | *734* | *639* | *-95* |  |  |
| **Izglītojamie kopā** | **252 731** | **251 819** | **-912** |  |  |
| *t.sk. pašvaldību iestādēs* | *244 050* | *243 715* | *-335* | *245 678* | *+1 628* |
| *privātajās un valsts augstskolu dibinātās izglītības iestādēs* | *7 947* | *7 465* | *-482* |  |  |
| *ministriju dibinātās izglītības iestādēs* | *734* | *639* | *-95* |  |  |
| \* "+" - prognozēts vairāk izglītojamo nekā uzsāka mācības 2015.gada 1.septembrī, "-" - prognozēts mazāk. |

*Avots: VIIS dati, ministrijas un pašvaldību prognozes.*

 Prognozes aprēķinos izmantoti dati par attiecīgajos gados dzimušo bērnu skaitu, dati par izglītojamo skaitu katrā klasē un bērnu skaitu, kas pēc Iedzīvotāju reģistra statistikas datiem, ir Latvijā reģistrēti attiecīgajā vecumā uz 1.janvāri. Aprēķinos tiek prognozēts izglītojamo skaits dienas apmācības programmās, jo izglītojamo skaits, kuri apgūst vakara un neklātienes, kā arī profesionālās izglītības programmas, nav tieši saistīts ar demogrāfijas tendenci, tādēļ šo izglītojamo skaita prognozē tiek izmantota skaitliski konstanta prognoze turpmākajiem gadiem.

 Ievērojot pēdējo gadu izglītojamo skaita procentuālo sadalījumu pēc izglītības iestādes pakļautības (pašvaldības, privātās, ministriju dibinātās izglītības iestādes) un tā izmaiņu tendenci, ministrija izglītojamo skaita prognozes aprēķinos uz 2015.gada 1.septembri izmantoja sadalījumu, ka bērnu skaits vecumā 5 gadi un vairāk – pašvaldību izglītības iestādēs ir aptuveni 94,5% un privātajās izglītības iestādēs 5,5%, savukārt izglītojamo skaits 1.-12.klasēs – pašvaldību izglītības iestādēs ir aptuveni 97,2%, privātajās (t.sk. valsts augstskolu dibinātajās) izglītības iestādēs 2,5% un ministriju dibinātajās izglītības iestādēs 0,3% (sk. 5.tabulu).

 Līdztekus veiktajai izglītojamo skaita prognozei, ministrija 2015.gada 19.maija vēstulē Nr.01-14e/2260 lūdza pašvaldības iesniegt savu prognozēto izglītojamo skaitu vispārējā izglītībā uz 2015.gada 1.septembri. Prognozēto izglītojamo skaitu iesniedza 118 pilsētu un novadu pašvaldības (izņemot Saulkrastu novadu).

 Salīdzinot reālo izglītojamo skaitu pašvaldību izglītības iestādēs uz 2015.gada 1.septembri un pašvaldību prognozēto izglītojamo skaitu, pašvaldības ir prognozējušas par 1628 izglītojamajiem jeb 0,7% vairāk nekā reālais izglītojamo skaits. Tai skaitā: bērnus vecumā no 5 gadiem un vairāk pašvaldības ir prognozējušas par 1288 bērniem jeb -3,5% mazāk nekā reālais skaits, bet izglītojamos 1.-12.klasēs – par 2916 izglītojamajiem jeb 1,4% vairāk nekā reālais izglītojamo skaits. Informatīvā ziņojuma Pielikumā Nr.1 ir apkopota statistiskā informācija pašvaldību izglītības iestāžu izglītojamo skaita izmaiņām vispārējā izglītībā 2015.gada 1.septembrī un 2014.gada 1.septembrī, un salīdzinājumu ar pašvaldību prognozēto izglītojamo skaitu uz 2015.gada 1.septembri.

 Veidojot vidēja termiņa izglītojamo prognozi, ministrija ir ņēmusi vērā izglītojamo skaita izmaiņu dinamiku un tā tendences izglītojamo sadalījumā pēc izglītības iestādes pakļautības. Pēdējos divos mācību gados vērojams pastāvīgs izglītojamo skaita un īpatsvara pieaugums privātajās mācību iestādēs. Vērojama arī tendence, ka pašvaldību izglītības iestādēs izglītojamo skaits mācību gada noslēgumā, salīdzinājumā ar izglītojamo skaitu mācību gada sākumā, būtiski samazinās, bet jaunā mācību gada sākumā atkal palielinās. Savukārt privātajās izglītības iestādēs izglītojamo skaitam jau vairākus gadus ir tendence konstanti pieaugt gan uz mācību gadu noslēgumu, gan atkal jauna mācību gada sākumā (sk. 6.tabulu).

*6.tabula*

Izglītojamo skaita izmaiņas pašvaldību un privātajās izglītības iestādēs

mācību gada laikā

|  | Datums | Izglītojamo skaits un tā izmaiņas pašvaldību izglītības iestādēs 1.-12.klasēs | Izglītojamo skaits un tā izmaiņas privātajās izglītības iestādēs 1.-12.klasēs  |
| --- | --- | --- | --- |
| 2013./2014. m.g. sākums | 02.09.2013. | 204 091 |  | 4 383 |  |
| 2013./2014. m.g. noslēgums | 27.05.2014. | 200 990 | ***-3 101*** | 4 705 | ***+322*** |
| 2014./2015. m.g. sākums | 01.09.2014. | 204 143 | ***+3 153*** | 4 809 | ***+104*** |
| 2014./2015. m.g. noslēgums | 27.05.2015. | 202 451 | ***-1 692*** | 5 474 | ***+665*** |
| 2015./2016. m.g. sākums | 01.09.2015. | 206 949 | ***+4 498*** | 5 683 | ***+209*** |

*Avots: VIIS dati.*

 Prognozējot izglītojamo struktūras izmaiņas vidējā termiņā, ministrija koriģēja aprēķinos izmantotos koeficientus, ņemot vērā iepriekšējās prognozes kļūdu un novirzi no reālajām vērtībām (t.sk. lielāku kopējo izglītojamo skaitu un ievērojamu pieaugumu privātajās izglītības iestādēs un bērnu skaitam vecumā no 5 gadiem). Prognozēs tika saglabāts pašreizējais līmenis izglītojamo skaitam vakara un neklātienes izglītības programmās, profesionālās izglītības programmās un bērnu skaitam līdz 5 gadu vecumam, kuri apgūst pirmsskolas izglītības programmas pašvaldību speciālajās pirmsskolas izglītības iestādēs, internātskolās, speciālajās internātskolās, rehabilitācijas centros. (sk. 7.tabulu).

*7.tabula*

Izglītojamo skaita prognoze vispārējā izglītībā un profesionālas izglītības programmās uz 2016.gada 1.septembri

| **Izglītojamie** | **prognoze uz 01.09.2016** |
| --- | --- |
| **Bērnu skaits līdz 5 gadu vecumam,** kuri apgūst pirmsskolas izglītības programmas pašvaldību speciālajās pirmsskolas izglītības iestādēs, internātskolās, speciālajās internātskolās, rehabilitācijas centros | **1 400** |
| **Bērnu skaits vecumā 5 gadi un vairāk** | **37 500** |
| *t.sk. pašvaldību izglītības iestādēs* | *35 250* |
| *t.sk. privātajās izglītības iestādēs* | *2 250* |
| *Izglītojamo skaits vispārējā izglītībā 1.-12.klasē (dienas apmācības programmās)* | *204 500* |
| *Izglītojamo skaits vispārējā izglītībā 1.-12.klasē (vakara un neklātienes apmācības programmās)* | *10 500* |
| **Izglītojamo skaits vispārējā izglītībā** **1.-12.klasēs** | **215 000** |
| *t.sk. pašvaldību izglītības iestādēs* | *208 450* |
| *t.sk. privātajās un valsts augstskolu dibinātās izglītības iestādēs* | *5 800* |
| *t.sk. ministriju dibinātās izglītības iestādēs* | *750* |
| **Izglītojamo skaits profesionālajās izglītības programmās pašvaldību izglītības iestādēs** (valsts budžeta finansējums) | **2 400** |
| *t.sk. ministrijas finansējums* | *2 150* |
| **Izglītojamo skaits kopā**  | **256 300** |

 *Avots: Ministrijas prognoze uz 01.10.2015.*

# **Finanšu līdzekļu apmērs pašvaldību, privāto izglītības iestāžu un augstskolu vidējās izglītības iestāžu pedagogu darba samaksai un valsts sociālās apdrošināšanas obligātajām iemaksām, un speciālo izglītības iestāžu uzturēšanas izdevumiem**

Ministrija veikusi finansējuma aprēķinu mērķdotācijām pašvaldībām 2016.gadam ievērojot šādos normatīvajos aktos par mērķdotāciju sadali noteikto:

* 2009.gada 22.decembra Ministru kabineta noteikumiem Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” (turpmāk – MK noteikumi Nr.1616);
* 2011.gada 5.jūlija Ministru kabineta noteikumiem Nr.523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas”;
* 2001.gada 28.augusta Ministru kabineta noteikumiem Nr.382 „Interešu izglītības programmu finansēšanas kārtība”;
* 2010.gada 31.augusta Ministru kabineta noteikumiem Nr.825 „Speciālās izglītības iestāžu, vispārējās izglītības iestāžu speciālās izglītības klašu (grupu) un internātskolu finansēšanas kārtība” (turpmāk – MK noteikumi Nr.825);
* 2014.gada 1.jūlija Ministru kabineta noteikumiem Nr.371 „Kārtība, kādā valsts finansē pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai un pamatizglītības un vispārējās vidējās izglītības programmas, kuras īsteno privātās izglītības iestādes”;
* 2009.gada 28.jūlija Ministru kabineta noteikumiem Nr.836 „Pedagogu darba samaksas noteikumi”.

|  |  |
| --- | --- |
|  | *8.tabula*Papildu nepieciešamais valsts budžeta finansējums izglītības iestādēm2016.gadam  |
| Gads | Budžeta bāzē apstiprināts | Papildu nepieciešamais finansējums |
| Pašvaldību izglītības iestādēm | Privātajām izglītības iestādēm | **Kopā** | Pašvaldību izglītības iestādēm | Privātajām izglītības iestādēm | Augstskolu vidusskolas | **Kopā** |
| 2016. | 337 774 003 | 4 761 971 | **342 535 974** | 349 437 | 1 967 902 | 65 404 | **2 382 743** |

## **Finansējums mērķdotācijām pašvaldībām –** **pašvaldību izglītības iestādēm**

Apstiprinātais finansējuma apmērs pašvaldībām – pašvaldību izglītības iestādēm 2016.gadam, salīdzinājumā ar finanšu apmēru 2015.gadam ir palielinājies par 1 815 114 *euro*, tomēr, saskaņā ar veiktajiem aprēķiniem, ņemot vērā aktuālo izglītojamo skaitu 2015.gada 1.septembrī, lai nodrošinātu atbilstošu finansējumu ir nepieciešami papildu finanšu līdzekļi.

Neskatoties uz to, ka kopējais izglītojamo skaits pašvaldību izglītības iestādēs ir samazinājies, izglītojamo struktūras izmaiņas būtiski palielinājušas to izglītības programmu finansējumu, kas izmaksu ziņā ir dārgākās (sk. 9.tabulu). Ievērojami samazinājies ir bērnu no piecu gadu vecuma skaits, kuru izglītības izmaksas ir zemas. Savukārt ir palielinājies ir izglītojamo skaits skolās, īpaši izglītojamie, kuri apgūst izmaksu ziņā dārgākās izglītības programmas. Piemēram, ir palielinājies izglītojamo skaits programmās ar padziļinātu mācību priekšmetu apguvi, integrēto izglītojamo ar speciālām vajadzībām skaits, pieaudzis izglītojamo skaits “mazajās” skolās un Valsts ģimnāzijās. Līdz ar to kopējais nepieciešamā finansējuma apjoms 2016.gadam salīdzinājumā ar 2015.gadu ir palielinājies pašvaldību izglītības iestādēm par **2 081 762 *euro*** (sk. 9.tabulu).

Interešu izglītības iestāžu un sporta skolu pedagogu darba samaksai un valsts sociālās apdrošināšanas obligātajām iemaksām, salīdzinājumā ar 2015.gadu, papildu nepieciešami **186 604 *euro*** (sk. 10.tabulu). Finansējumu interešu izglītībai aprēķina pašvaldībām atbilstoši izglītojamo skaitam pamata un vispārējās vidējās izglītības iestādēs attiecīgajā administratīvajā teritorijā. Sakarā ar būtisku izglītojamo skaita palielinājumu pašvaldību un privātajās pamata un vispārējās vidējās izglītības iestādēs (1.-12.klase), interešu izglītības nodrošināšanai 2016.gadā nepieciešamais finansējums pieaudzis.

|  |
| --- |
| *9.tabula*Finansējums mērķdotācijām pašvaldībām – **pašvaldību izglītības iestādēm****pedagogu darba samaksai un valsts sociālās apdrošināšanas obligātajām iemaksām** |
| Izglītības iestāžu veidi / programmu veidi | Izglītojamo skaits | Finansējuma apmērs gadam | aprēķinātā vidējā izmaksa vienam izglītojamajam,bez piemaksas par kvalitātes pakāpēm |
| 2014.gada 1.septembrī | 2015.gada 1.septembrī | Izmaiņas | 2015.gadam | 2016.gadam | Izmaiņas | 2014.gada 1.septembrī | 2015.gada 1.septembrī |
| Pamata un vispārējās vidējās izglītības iestādes (ieskaitot “mazās” skolas, Valsts ģimnāzijas, vakara maiņu un neklātienes skolas) | 195 860 | 198 776 | 2 916 | 211 731 416 | 215 071 512 | 3 340 096 | 1 081,03 | 1 081,92 |
| Profesionālās izglītības iestādes/programmas | 1 328 | 1 243 | -85 | 1 296 372 | 1 239 816 | -56 556 | 976,18 |  |
| Speciālās skolas, kas nav internātskolas | 929 | 922 | -7 | 1 443 104 | 1 421 616 | -21 488 | 1 553,40 |  |
| Internātskolas \* | 2 542 | 2 478 | -64 | 42 836 538 | 43 431 156 | 594 618 | X | X |
| Speciālās internātskolas \* | 5 439 | 5 408 | -31 |
| Attīstības un rehabilitācijas centri \* | 743 | 757 | 14 |
| Speciālās pirmsskolas izglītības iestādes \* | 3 281 | 3 357 | 76 |
| Bērni no piecu gadu vecuma | 37 800 | 34 684 | -3 116 | 22 575 204 | 20 800 296 | -1 774 908 | 597,23 | 599,76 |
| **Kopā** | **247 922** | **247 625** | **-297** | **279 882 634** | **281 964 396** | **2 081 762** | **X** | **X** |
| \* Finansējuma apmērs pieaudzis, jo palielinājies izglītojamo skaits un pedagogu likmju skaits attīstības un rehabilitācijas centros, kur saskaņā ar normatīvajiem regulējumiem par pedagogu darba samaksu un amata vietu skaitu attiecīgajās izglītības iestādēs, noteiktas piemaksas par darbu īpašos apstākļos, bez tam, pieaugot izglītojamo skaitam izglītības iestādē, tās vadītājam un vadītāja vietniekiem palielinās amata alga par vienu amata vienību, kā arī pieaug amata vienību skaits, kas atkarīgs no izglītojamo skaita iestādē. |

|  |
| --- |
| *10.tabula*Finansējums mērķdotācijām pašvaldībām - **pašvaldību interešu izglītības iestāžu un sporta skolu**, daļējai pedagogu darba samaksai un valsts sociālās apdrošināšanas obligātajām iemaksām |
| Izglītības iestāžu veidi | Izglītojamo skaits, kas tiek izmantots mērķdotācijas pašvaldībām - interešu izglītības programmu un sporta skolu pedagogu daļējai darba samaksai un valsts sociālās apdrošināšanas obligātajām iemaksām aprēķinam | Finansējuma apmērs gadam | aprēķinātā vidējā izmaksa vienam izglītojamajam,bez piemaksas par kvalitātes pakāpēm |
| 2014.gada 1.septembrī | 2015.gada 1.septembrī | Izmaiņas | 2015.gadam | 2016.gadam | Izmaiņas | 2014.gada 1.septembrī | 2015.gada 1.septembrī |
| Pamata un vispārējās vidējās izglītības dienas un vakara skolās (1.-12.klase) | 195 860 | 198 776 | 2 916 | **10 247 056** | **10 433 660** | **186 604** | **50,26** | **50,26** |
| Speciālās skolas, kas nav internātskolas \* | 893 | 882 | -11 |
| Internātskolas (1.-12.klase) \*\* | 2 324 | 2 253 | -71 |
| Privātās pamata un vispārējās vidējās izglītības iestādes (1.-12.klase) \*\*\* | 4 804 | 5 683 | 879 |
| **Kopā** | **203 881** | **207 594** | **3 713** |
| \* Atšķirība izglītojamo skaitā specialajās skolās (bez internāta) ir par bērniem pirmsskolas grupās, kuriem finansējumu interešu izglītībai neaprēķina(01.09.2014. – kopējais izglītojamo skaits – 929, tai skaitā 36 bērni pirmsskolas grupās; 01.09.2015. – 922 izglītojamie, tai skaitā 40 bērni pirmsskolas grupās). |  |
| \*\* Atšķirība izglītojamo skaitā internātskolās ir par audzēkņiem arodklasēs pie internātskolām, kuriem finansējumu interešu izglītībai neaprēķina(01.09.2014. – kopējais izglītojamo skaits – 2542, tai skaitā 218 audzēkņi arodklasēs, 01.09.2015. – 2478 izglītojamie, tai skaitā 225 audzēkņi arodklasēs). 01.09.2015. |
| \*\*\* Finansējumu interešu izglītībai aprēķina izglītojamiem gan akreditētajās, gan neakreditētajās programmās, līdz ar to aprēķinā papildus iekļauti 60 audzēkņi uz 01.09.2014 un 270 audzēkņi uz 01.09.2015. |

## **Finansējums pašvaldībām – pašvaldību izglītības iestāžu pedagogu piemaksām par iegūtajām kvalitātes pakāpēm**

Finansējums pašvaldībām – pašvaldību izglītības iestāžu pedagogu piemaksām par iegūtajām kvalitātes pakāpēm ir saglabājies gandrīz iepriekšējā gada līmenī. Tas nebūtiski samazinājies, jo ir mainījusies likmju struktūra. Ir sarucis pedagogu likmju skaits, kuri ieguvuši 4.un 5.kvalitātes pakāpi, vienlaicīgi pieaugot pedagogu skaitam, kuri ir ieguvuši 3. kvalitātes pakāpi. Kopumā atbilstoši pašvaldību iesniegtajai informācijai par iegūto kvalitātes pakāpju skaitu 2015.gada 1.septembī, ministrija kontējusi, ka tas ir palielinājies par 54,891 likmēm, salīdzinājumā ar 2014.gada 1.septembra datiem.

|  |
| --- |
| *11.tabula*Finansējums mērķdotācijām pašvaldībām - pašvaldību izglītības iestāžu **pedagogu piemaksām par iegūtajām kvalitātes pakāpēm** |
|   | Likmju skaits | Izmaiņas | Finansējuma apmērs gadam |
| 2014.gada 1.septembrī | 2015.gada 1.septembrī | 2015.gadam | 2016.gadam | Izmaiņas |
| 3.kvalitātes pakāpe | 16570,482 | 16664,307 | 93,825 |   |   |   |
| 4.kvalitātes pakāpe | 2836,845 | 2821,97 | -14,875 |   |   |   |
| 5.kvalitātes pakāpe | 352,494 | 328,435 | -24,059 |   |   |   |
| **KOPĀ** | **19 759,821** | **19 814,712** | **54,891** | **11 722 436** | **11 696 352** | **-26 084** |

## **Finansējums pašvaldībām – pašvaldību speciālo pirmsskolas iestāžu, internātskolu, speciālo internātskolu, attīstības un rehabilitācijas centru uzturēšanas izdevumiem**

Nepieciešamā finansējuma apmērs mērķdotācijām pašvaldībām nav skatāms atdalīti no izdevumiem, kas jāparedz speciālo pirmsskolas izglītības iestāžu, internātskolu, speciālo internātskolu un Izglītības iestāžu reģistrā reģistrēto attīstības un rehabilitācijas centru uzturēšanai.

Minētajam mērķim nepieciešamais finansējums gadu no gada netiek nodrošināts pilnā apmērā, tas ir, atbilstoši MK noteikumos Nr.825 noteiktajam normatīvam. Saskaņā ar aprēķinu, kas tika veikts 2015.gada septembrim – decembrim, uzturēšanas izdevumu normatīvs apstiprināts 84,79 procentu apmērā no MK noteikumos Nr.825 noteiktā. Ministrija, aprēķinot finansējuma apmēru 2016.gadam, aprēķināja 2015.gadā vidējo uzturēšanas izdevumu normatīva nodrošinājumu un uzskata, ka ir nepieņemami samazināt šo izdevumu pozīciju, tādējādi, nākamajam budžeta gadam aprēķinos piemērots nodrošinājuma apmērs 83,73 procenti no nepieciešamā.

Ņemot vērā kopējo izglītojamo skaita samazināšanos, papildu finansējums minētajam mērķim, lai nodrošinātu uzturēšanas izdevumu normatīvu 83,73 procentu apmērā no MK noteikumos Nr.825 noteiktā, papildu finansējums nav nepieciešams.

*12.tabula*

Finansējums mērķdotācijām pašvaldībām – pašvaldību speciālo pirmsskolas iestāžu, internātskolu, speciālo internātskolu, attīstības un rehabilitācijas centru **uzturēšanas izdevumiem**

|  |  |  |
| --- | --- | --- |
|   | Izglītojamo skaits | Finansējuma apmērs gadam |
| 2014.gada 1.septembrī | 2015.gada 1.septembrī | Izmaiņas | 2015.gads | 2016.gadam | Izmaiņas |
| Speciālās pirmsskolas izglītības iestādes | 3 281 | 3 357 | 76 | **34 106 763** | **34 029 032** | **- 77 731** |
| Internātskolas | 2 542 | 2 478 | -64 |
| Speciālās internātskolas | 5 439 | 5 408 | -31 |
| Attīstības un rehabilitācijas centri | 743 | 757 | 14 |
| **Kopā** | **12 005** | **12 000** | **-5** |
|  |

Tādējādi, ņemot vērā iepriekš aprakstīto, ministrija lūdz atbalstīt papildu finansējuma **349 437 *euro* apmērā** piešķiršanu pašvaldībām – pašvaldību speciālajām pirmsskolas iestādēm, internātskolām, speciālajām internātskolām un attīstības un rehabilitācijas centriem, lai nodrošinātu pedagogu darba samaksu un valsts sociālās apdrošināšanas obligātās iemaksas 2016.gadā (sk.13.tabulu).

|  |
| --- |
| *13.tabula***Papildu nepieciešamais finansējums kopā pašvaldību izglītības iestādēm 2016.gadam**  |
| **Izglītības iestādes / izglītības programmas** | **EUR** |
| Pedagogu darba samaksai un valsts sociālās apdrošināšanas obligātajām iemaksām | 2 242 282 |
|  Pamata, vispārējās vidējās un profesionālās izglītības iestādēm | 2 081 762 |
|  Interešu izglītības iestādēm un sporta skolām | 186 604 |
|  Pedagogu profesionālās darbības kvalitātes pakāpēm | -26 084 |
| Speciālajām pirmsskolas iestādēm, internātskolām, speciālajām internātskolām un attīstības un rehabilitācijas centriem - uzturēšanas izdevumiem | - 77 731 |
| **Kopā** | **2 164 551** |
| Budžeta bāzes palielinājums attiecībā pret 2015.gadu | 1 815 114 |
| **Kopā papildu nepieciešams pedagogu darba samaksai** | **349 437** |

* 1. **Finansējums privātajām izglītības iestādēm**

Privātajās izglītības iestādēs jau vairākus gadus turpina pieaugt izglītojamo skaits, bet bāzes finansējums kopš 2013.gada palicis nemainīgā līmenī. Minētā iemesla dēļ veidojas ievērojams finanšu deficīts plānojot 2016.-2018.gada budžetus. 2016.gadā šim mērķim ir nepieciešami 6 729 873 *euro*, kas ir par 1 967 902 *euro* vairāk, nekā plānots budžeta bāzē (sk. 14.tabulu).

Ievērojams finanšu deficīts bija izveidojies arī 2014.un 2015.gadā. Lai kompensētu finansējuma iztrūkumu 2014.gadā, ministrija sagatavoja un iesniedza Ministru kabinetā informatīvo ziņojumu, kas tika izskatīts 2014.gada 17.jūnija MK sēdē. Saskaņā ar sēdes protokola Nr.33 98.§ 6.punktu, tika atļauts izmantot bērnu uzraudzības pakalpojumiem pieejamo finansējumu apakšprogrammā 01.05.00 “Dotācija privātajām mācību iestādēm”, lai nodrošinātu pedagogu darba samaksu privātajās izglītības iestādēs.

Lai risinātu problēmu 2015.gadā, ministrija 2015.gada 17.februāra vēstulē Nr.01-10e/718 “Par Izglītības un zinātnes ministrijas budžeta bāzi 2016.-2018.gadam” Finanšu ministrijai lūdza palielināt apakšprogrammas 01.05.00 “Dotācija privātajām mācību iestādēm” finansējumu par 1 266 180 *euro* 2016.gadā un turpmāk ik gadu. 2015.gada 2.jūnijā Finanšu ministrijai tika nosūtīta vēstule Nr.01-10e/2447 “Par papildu līdzekļu pieprasījumiem neatliekamo pasākumu nodrošināšanai 2016.-2018.gadam”, kurā tika lūgti papildu līdzekļi 1 266 180 *euro*, lai nodrošinātu pedagogu darba samaksu nemainīgā līmenī (ņemot vērā izglītojamo skaitu 2014.gada 1.septembrī), kā arī papildu līdzekļi 520 506 *euro* pedagogu darba samaksai, sakarā ar izglītojamo skaita pieaugumu. 2015.gadā, lai nodrošinātu privāto izglītības iestāžu pedagogu darba samaksu, tika izdarīti grozījumi ministrijas budžetā starp programmām (2015.gada 17.septembra Finanšu ministrijas rīkojums Nr.355 „Par pamatbudžeta apropriācijas pārdali starp budžeta izdevumu kodiem atbilstoši ekonomiskajām kategorijām”), kā rezultātā ministrijas budžeta ietvaros pedagogu darba samaksai privātajās izglītības iestādēs tika pārdalīti 657 642 *euro*.

Finansējums bērnu uzraudzības pakalpojumu sniedzējiem kopš 2016.gada 1.janvāra 01.05.00 apakšprogrammā “Dotācija privātajām mācību iestādēm” vairs nebūs pieejams, tāpēc ministrija lūdz apstiprināt bāzē pilnu nepieciešamo finansējumu pedagogu darba samaksai privātajās izglītības iestādēs.

|  |
| --- |
| *14.tabula***Dotācijas** **privātajām izglītības iestādēm -** pedagogu darba samaksai un valsts sociālās apdrošināšanas obligātajām iemaksām |
| Izglītības iestāžu veidi / programmu veidi | Izglītojamo skaits dotācijas aprēķinam | Finansējuma apmērs 2016.gadam | aprēķinātā vidējā izmaksa vienam izglītojamajam,bez piemaksas par kvalitātes pakāpēm |
| 2014.gada 1.septembrī | 2015.gada 1.septembrī | Izmaiņas | 2016.gadam | 2014.gada 1.septembrī | 2015.gada 1.septembrī |
| Pamata un vispārējās vidējās izglītības programmām | 4 744 | 5 413 | 669 | 5 487 954 | 981 | 982 |
| Bērni no piecu gadu vecuma | 2 252 | 2 259 | 7 | 1 241 919 | 531 |  |
| **Kopā** | **6 996** | **7 672** | **676** | **6 729 873** |  |  |
| Pieejamais finansējumslikumprojektā “Par valsts budžetu 2016.gadam” |  |  |  | **4 761 971** | **X** | **X** |
| Papildus nepieciešamais finansējums |  |  |  | **1 967 902** | **X** | **X** |

## **Finansējums valsts augstskolu vidējās izglītības iestāžu pedagogu darba samaksai un valsts sociālās apdrošināšanas obligātajām iemaksām**

Šajā mācību gadā darbu sāk divas vidusskolas, kuras ir izveidojušas Latvijas augstskolas – Rīgas Tehniskā universitātes “Inženierzinātņu vidusskola” un Rēzeknes Augstskolas “Austrumlatvijas tehnoloģiju vidusskola”. Atbilstoši Izglītības likumā noteiktajam, valstij jāpiedalās valsts augstskolu vidējās izglītības iestāžu finansēšanā Izglītības likumā paredzētajos gadījumos, tas ir, jānodrošina finansējums pedagogu darba samaksai un valsts sociālās apdrošināšanas obligātajām iemaksām. Ministrija, pamatojoties uz MK noteikumos Nr.1616 noteikto, aprēķinājusi, ka, lai nodrošinātu finansējumu minētajām Latvijas augstskolu vidusskolām sākot no 2016.gada 1.janvāra, papildu nepieciešami 65 404 *euro.*

|  |
| --- |
| *15.tabula*Finansējums **valsts augstskolu vidējās izglītības iestāžu** pedagogu darba samaksai un valsts sociālās apdrošināšanas obligātajām iemaksām |
|  | Izglītojamo skaits 01.09.2015. | Nepieciešamais finansējums 2016.gadam |
| Rīgas Tehniskā universitātes “Inženierzinātņu vidusskola” | 24 | 29 068 |
| Austrumlatvijas Tehnoloģiju vidusskola | 30 | 36 335 |
| **Kopā** | **54** | 1. **404**
 |

## **3.6. Finansējuma pedagogu darba samaksai un valsts sociālās apdrošināšanas obligātajām iemaksām vidējā termiņa prognoze**

Aprēķini veikti ņemot vērā 2015.gada 1.septembrī aprēķināto vidējo viena izglītojamā izmaksu (bez piemaksas par kvalitātes pakāpēm) bērniem no piecu gadu vecuma, izglītojamajiem pamata un vispārējās vidējās izglītības iestādēs, kā arī izglītojamiem pašvaldību profesionālās izglītības iestādēs.

*16.tabula*

**Nepieciešamā finansējuma vidējā termiņa prognoze,**

ņemot vērā izglītojamo skaita prognozes 2016.gada 1.septembrī

|  |  |  |  |  |
| --- | --- | --- | --- | --- |
| Izglītojamie | Izglītojamo skaits 01.09.2015.\* | prognoze uz 01.09.2016. | Izmaiņas izglītojamo skaitā pret 01.09.2015. | Vidējās viena izglītojamā izmaksas (bez piemaksas par kvalitātes pakāpēm) \*\* |
| 01.09.2016. |
| **Bērnu skaits vecumā 5 gadi un vairāk** | **39 360** | **37 500** | **-1 860** |  |
| *t.sk. pašvaldību izglītības iestādēs* | *37 101* | *35 250* | *-1 851* | *599.76* |
| *t.sk. privātajās izglītības iestādēs* | *2 259* | *2 250* | *-9* | *541.00* |
| **Izglītojamo skaits vispārējā izglītībā 1.-12.klasēs** | **212 362** | **214 250** | **1 888** |  |
| *t.sk. pašvaldību izglītības iestādēs* | *206 949* | *208 450* | *1 501* | *1081.92* |
| *t.sk. privātajās izglītības iestādēs* | *5 413* | *5 800* | *387* | *982.00* |
| **Izglītojamo skaits profesionālajās izglītības programmās pašvaldību izglītības iestādēs** **(valsts budžeta finansējums)** | **2 114** | **2 150** | **36** | **997.44** |
| **Kopā** | **253 836** | **253 900** | **64** |  |
| tai skaitā: |  |  |  |  |
| ***pašvaldību izglītības iestādēs*** | ***246 164*** | ***245 850*** | ***-314*** |  |
| ***privātajās izglītības iestādēs*** | ***7 672*** | ***8 050*** | ***378*** |  |

\* Aprēķinā netiek iekļauti izglītojamie līdz 5 gadu vecumam pašvaldību izglītības iestādēs (1461 izglītojamais) un izglītojamie arodklasēs pie speciālajām skolām (42 izglītojamie)

\*\* Saskaņā ar aprēķinu, kas veikts 01.09.2015.

Lai nodrošinātu pašvaldību izglītības iestāžu, privāto izglītības iestāžu, augstskolu izveidoto izglītības iestāžu pedagogu darba samaksu un valsts sociālās apdrošināšanas obligātās iemaksas un uzturēšanas izdevumus speciālajām pirmsskolas izglītības iestādēm, internātskolām, speciālajām internātskolām un Izglītības iestāžu reģistrā reģistrētajiem attīstības un rehabilitācijas centriem 2016.gadā un turpmāk ik gadu nepieciešams papildu finansējums (sk. 17.tabulu).

*17.tabula*

|  |  |  |
| --- | --- | --- |
| Gads | Pamatojums papildu finansējuma pieprasījumam | Papildu nepieciešamais finansējums |
| Pašvaldību izglītības iestādēm | Privātajām izglītības iestādēm | Augstskolu skolas | Kopā |
| 2016. | Atbilstoši aprēķiniem, kas veikti 01.09.2015. | 349 437 | 1 967 902 | 65 404 | 2 382 743 |

# **Secinājumi**

 Ministrijas sistēmiski organizētās preventīvās darbības rezultātā ir pozitīvi uzlabojies VIIS lietotāju saskarsmes darbs ar VIIS. Rezultātā ir būtiski uzlabojusies VIIS ievadīto datu kvalitāte, t.sk. izglītojamo skaita noteikšana. Atbilstoši esošajām un nākotnes vajadzībām VIIS efektivitāte un funkcionalitāte tiek regulāri uzlabota un paplašināta, virzot VIIS kā centrālās izglītības resora informācijas sistēmas funkcionalitāti.

 Atbilstoši VIIS apstiprinātajiem datiem uz 2015.gada 1.septembri, kopējais izglītojamo skaits pašvaldību izglītības iestādēs, kas ir par pamatu mērķdotāciju aprēķinam, salīdzinājumā ar 2014.gada 1.septembri ir samazinājies par 297 izglītojamajiem. Taču ir izmainījusies izglītojamo struktūra - izglītojamo skaits vispārējās izglītības programmās (1.-12.klasēs) palielinājies par 2806 izglītojamajiem, bērnu skaita vecumā no 5 gadi un vairāk samazinājies par 3174 bērniem, bērnu skaita līdz 5 gadu vecumam, kuri apgūst pirmsskolas izglītības programmas pašvaldību speciālajās pirmsskolas izglītības iestādēs, internātskolās, speciālajās internātskolās, rehabilitācijas centros palielinājies par 155 bērniem un izglītojamo skaita profesionālās izglītības programmās samazinājies par 84 izglītojamajiem.

 Kopējais izglītojamo skaits privātajās izglītības iestādēs, kas ir par pamatu dotāciju aprēķinam, salīdzinājumā ar 2014.gada 1.septembri ir palielinājies par 676 izglītojamajiem. Šo izmaiņu veido izglītojamo skaita vispārējās izglītības programmās (1.-12.klasēs) palielinājums par 669 izglītojamajiem un bērnu skaita vecumā no 5 gadi un vairāk palielinājums par 7 bērniem.

 Ministrijas prognozes precīzāk atbilst reālajam izglītojamo skaitam nekā pašvaldību prognozes. Prognozētā kopējā izglītojamo skaita vispārējā izglītībā uz 2015.gada 1.septembri aprēķina kļūda salīdzinājumā ar reālo kopējo izglītojamo skaitu vispārējās izglītībā uz 2015.gada 1.septembri ir par 912 izglītojamajiem mazāk jeb 0,36% no izglītojamo skaita. Savukārt pašvaldību prognozētā izglītojamo skaita vispārējā izglītībā pašvaldību izglītības iestādēs uz 2015.gada 1.septembri kļūda salīdzinājumā ar reālo izglītojamo skaitu vispārējā izglītībā ir par 1628 izglītojamajiem jeb 0,7% vairāk nekā reālais izglītojamo skaits.

Lai nodrošinātu pedagogu darba samaksu un valsts sociālās apdrošināšanas obligātās iemaksas pašvaldību izglītības iestādēm 2016.gadā nepieciešams papildu finansējums 349 437 *euro*.

Lai nodrošinātu pedagogu darba samaksu privātajās izglītības iestādēs 2016.gadā nepieciešams papildu finansējums 1 967 902 *euro*.

Lai nodrošinātu pedagogu darba samaksu valsts augstskolu vidējās izglītības iestādēs 2016.gadā nepieciešams papildu finansējums 65 404 *euro*.

Izglītības un zinātnes ministre Mārīte Seile

Vizē:

Valsts sekretāre Līga Lejiņa

03.11.2015.

5606

D.Siliņa, 67047782,

dita.silina@izm.gov.lv

I.Pavloviča, 67047860,

initra.pavlovica@izm.gov.lv

A.Cirmans, 67047797,

aigars.cirmans@izm.gov.lv